# **ГОДИШЕН ОТЧЕТ 2022**

В съответствие изискванията на Устава Сдружението за предмета на неговата дейност и според утвърдените Правила и ред за извършване на общественополезна дейност работата на Центъра през 2022 г. беше съсредоточена в проекти, финансирани от национални и международни програми. Основните дейности бяха свързани с представяне, обсъждане и намиране на иновативни научни и социални решения в различни области, като се даде възможност за различни форми на активно участие на различни групи граждани, като особено внимание бе отделено на младите хора.

През 2021 година дейността на Центъра беше съсредоточена в следните проекти:

# **Проект YOUTHCAP „Employing Innovative Tools for Raising Youth Organizations’ Capacity and Youth Carrier Development” (2020-2022)**

ЦИА координира и ръководи изпълнението на проекта YOUTHCUP. Проектът се финансира от програма ERASMUS +, KA 2 - СЪТРУДНИЧЕСТВО ЗА ИНОВАЦИИ И ОБМЕН НА ДОБРИ ПРАКТИКИ. Партньори по проекта са: Гражданско Сдружение Освежение, Сърбия; Научна Асоциация Проглобъл; Румъния и Асоциация на възпитаниците на ITU, Турция. Проектът е насочен към изграждане на успешен модел за интеграция на младежки асоциации, на институции, бизнес и на други заинтересовани страни с цел да се подпомогнат и развиване на адекватни умения и професионални качества сред младите хора водещи до по-висока трудова заетост

В рамките на третата година от изпълнението на договора Центърът организира една работна среща с всички партньори и осигури участие на 8 млади българи в петдневно интерактивно обучение на студенти и ученици по предприемачество с участието на лектори от всички партньорски страни. По инициатива на Центъра бе поканен и гост-лектор от Израел. Обучението бе съпроводено с разнообразни дискусии. Договорът официално приключи и всички отчетни документи са предадени на ЦРЧР за финално одобрение.

Резултатите от проекта могат да се видят на страницата на Центъра.

Участници: Албена Вуцова, Мартина Арабаджиева, Дарина Заимова.

# **Проект AGRIECO “Strategic Partnership for Agri-Entrepreneurship and Ecoinnovation” (2019 – 2022).**

Проектът AGRIECO е финансиран по програма ERASMUS+, КA 2- СЪТРУДНИЧЕСТВО ЗА ИНОВАЦИИ И ОБМЕН НА ДОБРИ ПРАКТИКИ и е насочен към създаване на нови знания и умения у студентите в подкрепа на бъдещата им работа в областта на аграрното предприемачество. Координатор е Тракийския университет, Стара Загора, а ЦИА е част от консорциума, в който участват още Аграрния университет, Пловдив; Македонския университет, Гърция; Държавния педагогически университет Павлодар, Казахстан; Центъра за Младежи – бизнес инкубатор, Сърбия. В рамките на проекта се предлага целево разработено специализирано обучение чрез нови модели; придобиване на нови компетенции и опит; в т.ч. медийни дисциплини и промяна (в различна степен) на отношението към връзката „ОБРАЗОВАНИЕ-БИЗНЕС“. ЦИА изпълни следните дейности:

* Разработване и въвеждане в действие на онлайн платформа за обучение, която да послужи за постигането на целите по проекта.
* Участие в провеждането на обучения чрез онлайн платформата.
* Представители на ЦИА регулярно участваха в срещи по проекта, както и в допълнителни дейности за разпространението му.

През 2022 г. проектът беше официално приключен, отчетен и оценен положително от Националната Агенция.

Участници: Николай Нетов, Албена Вуцова; Мартина Арабаджиева.

# **Проект КАСТ “Capacity Building for Success - Fostering Youth Professional Realization and Employability” (2020-2022).**

Проектът се финансира по програма ERASMUS + , KA 2 - COOPERATION FOR INNOVATION AND THE EXCHANGE OF GOOD PRACTICES, CAPACITY BUILDING FOR YOUTH IN NEIGHBOURING AND ENLARGEMENT COUNTRIES – централизирана мярка по програма ЕРАЗЪМ. Проектът се изпълнява от 8 участника с координатор Фондация за развитие на науката “Prona” от Черна Гора. Партньори са Центърът за изследвания и анализи и още 7 асоциации и дружества от Сърбия, Румъния, Босна и Херцеговина, Албания, Северна Македония и Италия, които работят в области като нови технологии, иновации, развитие и наука. Приоритетни дейности на CAST са: обмен на знания чрез създаване на мрежа от академични и бизнес лидери; отворен достъп до резултати от проекти и проведени проучвания; организиране на съвместни форуми и дейности; обмен на знания – гаранция за по-добро разбиране и изграждане на нови умения и познания; укрепване на институционалния капацитет. Дейността на ЦИА в рамките на проекта пред отчетния проект включваха:

• Участие в семинар по проекта в град Букурещ, Румъния в началото на месец май.

• Организиране на среща на партньорите по проекта в София, България между 27 и 29 май.

• Организиране на обучение за над 40 участника в София, България между 5 и 9 септември. Целта на семинара беше да се подкрепят младите хора, които искат да стартират бизнес.

• Участие в регулярни и виртуални срещи с партньорите.

Договорът официално приключи и всички отчетни документи са предадени на координатора- координатор Фондация за развитие на науката “Prona” от Черна Гора. Фондацията ще изготви и представи обобщен отчет пред Европейската комисия (финансирането е централизирано) за финално одобрение.

Резултатите от проекта могат да се видят на страницата на Центъра.

Участници: Албена Вуцова, Мартина Арабаджиева, Дарина Заимова.

# **Проект SOCKETS “Societal Engagement with Key Enabling Technologies”** **(2020-2023).**

Проектът е финансиран от програма Хоризонт 2020, споразумение за финансиране №: 958277и обединява консорциум от 4 страни: Технологична фондация, Дания - координатор,; Технологичен институт, Дания; Фондация Техналия, Испания; Свободен университет, Холандия; Италианска асоциация за индустриални изследвания; Европейска асоциация на научни, технически и индустриални изложения Ексайт. ЦИА и заедно с организации от Сърбия, Естония участва като трета страна към Ексайт.

През 2022 г. ЦИА, в рамките на т.н. Лаборатория Сокетс, се проведоха два семинара с водещ проф. Албена Вуцова и медиатор Любов Костова:

* на 25 февруари - на тема „Съпричастност на гражданите за развитие на електронно здравеопазване в България“. Презентации на тема Дигитална трансформация на здравеопазването и Съвременни модели на ориентирани към пациента системи за здравеопазване с примери и добри практики за участие на гражданите и пациентските организации при въвеждането на нови технологии бяха представени. 25 участници – учени, иноватори, пациентски организации и граждани се включиха с интерес в приложените методи за участие в дискусиите – методът Световно кафе, който даде възможност за разглеждане на проблематиката в дълбочина и методът Създаване на бъдещ сценарий за технологично приложение с отворен край.
* на 13 май - на тема „Принос за устойчива и ефективна здравна система в България". Разгледани бяха Социално-етични аспекти на гражданското участие в дигиталната трансформация на здравните грижи. Работа по групи с използването на метода Създаване на персона или на превъплъщаване в типичен представител на екосистемата даде възможност за създаване на обща визия за дигиталното здравеопазването.

Отчетена беше работата на Лабораторията към ръководителя на работния пакет – запис на онлайн интервю с български експерти, наративни отчети, снимки, статии за публикуване в сайта на проекта, финансов отчет.

В периода от юни 2022 до края на годината беше обсъждана Концепция за изграждане на изложение „Нека заедно създаваме технологии“ - визия, съдържание, експонати, онлайн изложение и други елементи. Изложението се разработи от ECSITE двете неправителствени организации от България и Сърбия и два музея от Италия и Естония. ЦИА участва в около 12 онлайн срещи за проследяване на задачите и разработка на всички аспекти на изложението. В срещите, като част от екипа на изложението, от срана на ЦИА участваха още учени-експерти, дизайнер, организатори.

Резултатите от проекта могат да се видят на страницата на Центъра.

Участници: Цветанка Ангелова, Албена Вуцова, Любов Костова

**Проект TACOHEQ “Tackling COVID-19 – Challenges Aiming at Bettering the Higher Education Quality” ( 2021-2023) .**

Проектът ***Как да подобрим качеството на висшето образование в условията на пандемия*,** с координатор е Югозападен университет Благоевград, се финансира от програма Еразъм+, дейности KA 2 СЪТРУДНИЧЕСТВО ЗА ИНОВАЦИИ И ОБМЕН НА ДОБРИ ПРАКТИКИ. В консорциумът участват още 4 партньора, от които два университета от Турция и Гърция и две неправителствени организации от България (ЦИА) и Сърбия. Задачата на ЦИА е разработване на методология за изготвяне на онлайн дистанционни курсове по био-информатика и бази данни, изпълнявана съвместно с Гражданско сдружение Освежение, Сърбия.

През 2022 г. ЦИА:

* Представи три анализа от проведените проучвания сред преподаватели, студенти и персонал за мнението им по онлайн обучение в условията на Ковид 19. На базата на анализите, бяха изготвени Препоръки; които бяха одобрени от Консорциума.
* Разработи и представи на консорциума Методология за изготвяне на онлайн курсове по биоинформатика и бази данни, която беше приета;
* Проведе онлайн обучение на професори за използване на методологията с участието на 13 преподаватели от трите участващи университета (12 Февруари 2022);
* Участва в срещата на Консорциума (октомври 2022г., Солун). На срещата ЦИА представи План за разпространение и организиране на предстоящите мултипликационни дейности.
* Отчете изпълнението на задачите чрез изготвяне на наративен отчет, финансов отчет.
* .Предаде изработените Методология, Анализи и Препоръки за качване на платформата на програма Еразъм.

Резултатите от проекта могат да се видят на страницата на Центъра.

Участници: Албена Вуцова, Цветанка Ангелова

**Проект SEARCH “Science + Environment + Art = Resilience” (2022 - 2024)**

Проектът се финансира от дейностите Мария Склодовска-Кюри на програма Хоризонт 2020 на ЕС с начало април 2022 г. с координатор ЦИА и още 14 български партньора – университети, камари, неправителствени организации, СофияТехПарк.

SEARCH е амбициозна проект за сближаване на българските изследователи с гражданското общество за да се повиши осведомеността на гражданите за научноизследователската и иновационната дейност, да се разшири признанието за професията на учения и се насърчат младите хора към изследователска кариера.

В рамките на проекта попада и организацията на Европейската нощ на учените на 30 септември 2022 г. Нашата хибридна, мултидисциплинарна, практическа програма от научни събития в цялата страна през 2022 г. провокира ангажираността на обществеността чрез беседи, зрелищни представления и практически експерименти, конкурси и др.

По време на Нощта се реализираха над 120 индивидуални сесии, над 100 практически дейности, две международни включвания на живо, отразяване в цялата страна в 7 града, 8 места за онлайн стрийминг, 22 индивидуални места, 3 часа излъчване по националната телевизия. Информационната кампания SEARCH достигна до повече от 4 млн. души и се ангажира с 28 164 преки участници в дейностите на проекта: онлайн и офлайн по време на Нощта, включително учители и ученици.

През 2022 г. ЦИА освен всички координационни дейности по проекта организира :

* Мисията "Посланици на науката" – посещения на учени в училищата, за популяризиране на професията на учения и привличане на младите хора към научна кариера, бяха осъществени 68 посещения в 56 училища, в които участваха 2324 ученици.
* обучение на учители в STEM умения - онлайн и на живо – на модулен принцип 144 учители бяха обучени онлайн и 36 учители присъстваха на обучението.
* два национални конкурса - SEARCH Instagram Looking Glass и SEARCH Young Voices подкасти, за ученици от 12 до 18 години с творческо мислене, интерес към науката и загриженост за околната среда на възраст.

Участници: Албена Вуцова, Цветанка Ангелова, Мартина Арабаджиева, Момчил Хардалов

**Проект „Повишаване на Гражданското Участие в Процесите на Изпълнение и Мониторинг на Политиката за Подкрепа за Личностно Развитие на Децата и Учениците от Софийска Област“ (2022-2023)**

Проектът е финансиран по Оперативна програма Добро управление, Приоритетна ос № 2 „Ефективно и професионално управление в партньорство с гражданското общество и бизнеса“.

ОСНОВНА ЦЕЛ на проекта е да подобри процеса на подготовка и изпълнение на Областните стратегии за подкрепа за личностно развитие на децата и учениците от Софийска област, чрез повишаване на гражданското участие в този процес.

Проектът приключи и очаква одобрение от УО.

РЕЗУЛТАТИ

* изготвен е обширен мониторингов доклад, включващ анализ и оценка на съдържанието, заложените цели, мерките. изпълнението и въздействието на областната Стратегия за личностно развитие на децата и учениците от Софийска област 2021-2022. Докладът е изработен чрез кабинетно проучване на наличната документация (над 300 документа), публикувана на сайтовете на: областната администрация, ЦПЛР гр. Ботевград, ЦПЛР-ОДК гр. Ихтиман ,Регионален център за подкрепа на процеса на приобщаващото образование (РЦПППО) – София област, 22 общини, 97 училища и 73 детски градини. Въз основа на проучването са направени 9 предложения за промени в Стратегията, които да разширят обхвата и да засилят въздействието й.
* проведени са две дискусионни срещи за представяне на резултатите от работата по проекта пред учители, директори и администрация в Елин Пелин и Костинброд.

Материалите от работата по проекта и тези, представени на дискусиите, са публикувани а официалния сайт на ЦИА. Информация за проекта и информационните кампании е публикувана и на страницата на ЦИА във Фейсбук.

Материалите от проекта са изпратени на областния управител, в МОН и на Изпълнителна агенция „Програма за образование“

Участници:, Цветанка Ангелова, Боряна Дамянова Антония Балтова

# **Проект „SENIOR RESERACHERS („Citizen Senior Researchers - Raising the Competences of Senior Adults and Incorporating them In Research and Analytical Activities Under the Label of Citizen Science”) (2021 - 2023)**

Проектът се финансира от програма ERASMUS+ КA 2- СЪТРУДНИЧЕСТВО ЗА ИНОВАЦИИ И ОБМЕН НА ДОБРИ ПРАКТИКИ. Участници са 5 партньора от Полша, Словения, Чехия и България с координатор Иновационен център „Мелница на знанието”, Полша.

Проектът е насочен към мерки в подкрепа на използване капацитетът на възрастните хора (65+) в различни области на обществения живот. Участието им в научни проекти, наречени общо „наука за гражданите“, ще спомогне за по-доброто разбиране и използване на новите знания и развиващите се технологии. В рамките на проекта, Центърът е провел допитване чрез специализирани анкети до две основни целеви групи- млади учени и учени с възраст над 60 години . През 2022 година бе актуализирано споразумението за партньорство с полската страна. В рамките на проекта се предвижда разработване на мерки и специфични учебни програми за използване капацитета на хората над 65 .

Резултатите от проекта могат да се видят на страницата на центъра.

Участници: Албена Вуцова, Олга Игнатова

**Допълнителни дейности**

1. Центърът участва активно в Софийски Фестивал на Науката 2022, където представи свои текущи и бъдещи проекти.

2. ЦИА участва в подготовката на нови проекти:

Better integration and use of health-related real-world and research data, including genomics, for improved clinical outcomes. Call HORIZON-HLTH-2023-TOOL-05-04

Boosting youth entrepreneurship via digital skills – Call Erazam KA 2.

ПРЕДСЕДАТЕЛ НА УС: / п /

/проф. д-р АЛБЕНА ВУЦОВА/